"Маьрша Европа/Маршо Радион" президент тешна ву стохка ГIуран-баттахь арахецна "Хаамийн гIирсех – арахьарчу мехкийн агентех" низаман шенна къастийна Iалашо хиларх : "Оьрсийчохь болхбечу кхечу мехкашкарчу хаамийн гIирсех "арахьарчу мехкийн агентийн" статусе баьхнарш бу беккъа цхьа Iаьмеркан Цхьанатоьхначу Штатийн Конгрессо гранташ латтораш. Уьш ю, я раж а йоцуш, я цара вайга хIун доьху а ца кхетачу низамо тидаме эцнарш. Гарехь, и низам кхоьллина тхуна, деккъа тхуна, новкъарло ярхьама. Iамеркан Цхьанатоьхначу Штатийн низамаша гаранти ло тхан корпорацина цхьаннах а йозуш ца хила. Харц ду "Маьрша Европа/Маршо Радио" цхьана Iедалан агент ю аьлла хIоттош долу муьлхха а хьесап. Оцу хьесапаша хIинцале а бина шайн тIеIаткъам оха Оьрсийчохь бечу балханна, кхерам бохьу Оьрсийчуьрчу тхан белхахошна", - боху Кент Тома.